**ΠΟΛΕΟΔΟΜΙΑ ΙΙ: ΑΣΤΙΚΟΣ ΣΧΕΔΙΑΣΜΟΣ ΑΚ. ΕΤΟΣ 2018-2019**

**‘Ασκηση III: Το οικοδομικό τετράγωνο**

Το οικοδομικό τετράγωνο αποτελεί ένα από τα κύρια στοιχεία της οργάνωσης του αστικού χώρου. Όπως έχει ήδη αναφερθεί, το μέγεθος, η τοποθέτηση και η οργάνωση των όγκων των κτιρίων αποτελούν κρίσιμους παράγοντες για την ορθή περιβαλλοντική λειτουργία του οικοδομικού τετραγώνου.

Η άσκηση αυτή επικεντρώνεται στην κατανόηση των και την διαχείριση αυτών των καθοριστικών παραγόντων και περιλαμβάνει 2 μέρη

*Α: Ανάλυση*

Επιλέξτε ένα οικοδομικό τετράγωνο στο κέντρο του Βόλου. Μετρήστε (χρησιμοποιώντας το google earth) χονδρικά τον συνολικό κτισμένο όγκο, τους αριθμούς ορόφων ανά κτίριο και την κάλυψη του οικοδομικού τετραγώνου (δηλ. το ποσοστό και το μέγεθος του άκτιστου τμήματος του οικοδομικού τετραγώνου στο επίπεδο του εδάφους). Παρουσιάστε το υλικό σας με απλό τρισδιάστατο διάγραμμα.

*Β. Επανασχεδιασμός*

Ελέξτε τον προσανατολισμό του συγκεκριμένου οικοδομικού τετραγώνου και θεωρείστε ως δεδομένο ότι η κύρια κατεύθυνση ανέμων στον Βόλο είναι από βορρά προς νότο.

Πως θα μπορούσατε να αναδιοργανώσετε τον υπάρχοντα συνολικό όγκο με τρόπο ώστε να βελτιωθούν οι συνθήκες, αερισμού, ηλιασμού των κτιρίων, καθώς και να βελτιστοποιηθεί η χρήση των ακάλυπτων χώρων του οικοδομικού τετραγώνου με την εισαγωγή προγραμμάτων ή χώρων πρασίνου. Δεν περιορίζεστε από τον αριθμό ορόφων ούτε από την υπάρχουσα κάλυψη. Συμβουλευτείτε το υλικό του μαθήματος με θέμα το οικοδομικό τετράγωνο και ελέξτε τα κριτήρια του πράσινου σχεδιασμού. Θα κάνετε τόσες επιλύσεις όσα τα μέλη της ομάδας. Παρουσιάστε με απλά τρισδιάστατα διαγράμματα αναφέροντας τα πλεονεκτήματα και μειονεκτήματα κάθε λύσης.

Η άσκηση προσφέρει το 25% της βαθμολογίας